Avis juridique important

|

32003L0105

Οδηγία 2003/105/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2003, για τροποποίηση της οδηγίας 96/82/ΕΚ του Συμβουλίου για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες

Επίσημη Εφημερίδα αριθ. L 345 της 31/12/2003 σ. 0097 - 0105

Οδηγία 2003/105/ΕΚ του Ευρωπαϊκού Κοινοβουλίου και του Συμβουλίουτης 16ης Δεκεμβρίου 2003για τροποποίηση της οδηγίας 96/82/ΕΚ του Συμβουλίου για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίεςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),Αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 22 Οκτωβρίου 2003,Εκτιμώντας τα ακόλουθα:(1) Η οδηγία 96/82/ΕΚ(4) αποσκοπεί στην πρόληψη μεγάλων ατυχημάτων σχετιζόμενων με επικίνδυνες ουσίες και στον περιορισμό των συνεπειών τους για τον άνθρωπο και το περιβάλλον, με απώτερο στόχο την εξασφάλιση προστασίας υψηλής στάθμης σε όλη την Κοινότητα κατά τρόπο συνεπή και αποτελεσματικό.(2) Υπό το πρίσμα των πρόσφατων βιομηχανικών ατυχημάτων καθώς και μελετών που πραγματοποίησε η Επιτροπή, κατόπιν αιτήματος του Συμβουλίου, με αντικείμενο τις καρκινογόνες και επικίνδυνες για το περιβάλλον ουσίες, το πεδίο εφαρμογής της οδηγίας 96/82/ΕΚ θα πρέπει να διευρυνθεί.(3) Η διαρροή κυανίου που ρύπανε το Δούναβη μετά το ατύχημα της Baia Mare στη Ρουμανία τον Ιανουάριο του 2000, απέδειξε ότι ορισμένες εργασίες αποθήκευσης και επεξεργασίας στο πλαίσιο της εξορυκτικής δραστηριότητας, ιδίως δε οι εγκαταστάσεις διάθεσης υπολειμμάτων, συμπεριλαμβανομένων των λεκανών ή φραγμάτων συγκράτησης υπολειμμάτων, ενδέχεται να έχουν σοβαρές συνέπειες. Στις ανακοινώσεις της Επιτροπής για την ασφαλή άσκηση των δραστηριοτήτων εξόρυξης μεταλλευμάτων και για το έκτο πρόγραμμα δράσης της Ευρωπαϊκής Κοινότητας για το περιβάλλον τονίζονται οι ανάγκες διεύρυνσης του πεδίου εφαρμογής της οδηγίας 96/82/EΚ. Στο ψήφισμά του της 5ης Ιουλίου 2001(5) σχετικά με την ανακοίνωση της Επιτροπής για την ασφαλή άσκηση των δραστηριοτήτων εξόρυξης μεταλλευμάτων, το Ευρωπαϊκό Κοινοβούλιο χαιρέτισε επίσης θετικά τη διεύρυνση του πεδίου εφαρμογής της οδηγίας αυτής, ώστε να καλύπτονται και οι κίνδυνοι που απορρέουν από εργασίες αποθήκευσης και επεξεργασίας στα πλαίσια εξορυκτικών δραστηριοτήτων.(4) Η πρόταση οδηγίας για τη διαχείριση των αποβλήτων της εξορυκτικής βιομηχανίας μπορεί να αποτελέσει κατάλληλο πλαίσιο για τη θέσπιση μέτρων που αφορούν τις εγκατα στάσεις διαχείρισης αποβλήτων οι οποίες ενέχουν κίνδυνο ατυχήματος αλλά δεν καλύπτονται από την παρούσα οδηγία.(5) Το ατύχημα με τα πυροτεχνήματα στην πόλη Enschede της Ολλανδίας τον Μάιο του 2000 κατέδειξε τη μεγάλη πιθανότητα ατυχημάτων εξαιτίας της αποθήκευσης και παραγωγής πυροτεχνικών και εκρηκτικών ουσιών. Κατά συνέπεια, θα πρέπει να διευκρινισθεί και να απλοποιηθεί ο ορισμός των ουσιών αυτών στην οδηγία 96/82/ΕΚ.(6) Η έκρηξη σε εργοστάσιο λιπασμάτων στην Τουλούζη τον Σεπτέμβριο του 2001 κατέδειξε την πιθανότητα ατυχημάτων που ενδέχεται να προκληθούν από την αποθήκευση νιτρικού αμμωνίου και λιπασμάτων με βάση το νιτρικό αμμώνιο, ιδίως δε υλικού το οποίο έχει απορριφθεί κατά τη διαδικασία παρασκευής ή έχει επιστραφεί στον παρασκευαστή του (αποκαλούμενο "εκτός προδιαγραφών"). Κατά συνέπεια, οι υφιστάμενες κατηγορίες νιτρικού αμμωνίου και λιπασμάτων με βάση το νιτρικό αμμώνιο οι οποίες αναφέρονται στην οδηγία 96/82/ΕΚ, θα πρέπει να επανεξετασθούν με σκοπό να συμπεριληφθεί ειδικότερα το "εκτός προδιαγραφών" υλικό.(7) Η οδηγία 96/82/ΕΚ δεν θα πρέπει να εφαρμόζεται σε εγκαταστάσεις τελικών χρηστών όπου αποθηκεύονται προσωρινά, πριν από την απομάκρυνσή τους για επανεπεξεργασία ή καταστροφή, νιτρικό αμμώνιο και λιπάσματα με βάση το νιτρικό αμμώνιο τα οποία, κατά την παράδοσή τους, πληρούσαν τις προδιαγραφές της εν λόγω οδηγίας αλλά, εν συνεχεία, υποβαθμίστηκαν ή μολύνθηκαν.(8) Οι μελέτες που πραγματοποιήθηκαν από την Επιτροπή σε στενή συνεργασία με τα κράτη μέλη υποστηρίζουν ότι θα πρέπει να διευρυνθεί ο κατάλογος των καρκινογόνων ουσιών με τις δέουσες οριακές ποσότητες και να μειωθούν σημαντικά οι οριακές ποσότητες που καθορίζονται για τις επικίνδυνες για το περιβάλλον ουσίες στην οδηγία 96/82/ΕΚ.(9) Για τις εγκαταστάσεις που εμπίπτουν μεταγενέστερα στο πεδίο εφαρμογής της οδηγίας 96/82/ΕΚ, κρίνεται αναγκαίο να εισαχθούν ελάχιστες προθεσμίες για τις κοινοποιήσεις και να καθιερωθούν πολιτικές πρόληψης των μεγάλων ατυχημάτων, εκθέσεις ασφάλειας και σχέδια έκτακτης ανάγκης.(10) Η εμπειρία και οι γνώσεις του αρμόδιου προσωπικού της εγκατάστασης μπορεί να βοηθήσει κατά πολύ στην κατάρτιση των σχεδίων έκτακτης ανάγκης, ενώ όλο το προσωπικό της εγκατάστασης καθώς και κάθε άτομο που μπορεί να εμπλακεί θα πρέπει να ενημερώνονται κατάλληλα για τα μέτρα και τις δράσεις ασφαλείας.(11) Η έκδοση της απόφασης 2001/792/ΕΚ, Ευρατόμ του Συμβουλίου, της 23ης Οκτωβρίου 2001, περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας(6), τονίζει την ανάγκη διευκόλυνσης της ενισχυμένης συνεργασίας στις επεμβάσεις βοήθειας της πολιτικής προστασίας.(12) Κρίνεται χρήσιμο, για να διευκολυνθεί ο προγραμματισμός της χρήσης γης, να χαραχθούν κατευθυντήριες γραμμές για τον καθορισμό βάσης δεδομένων η οποία θα χρησιμοποιηθεί για την αξιολόγηση της συμβατότητας μεταξύ των εγκαταστάσεων οι οποίες καλύπτονται από την οδηγία 96/82/ΕΚ και των περιοχών που περιγράφονται στο άρθρο 12 παράγραφος 1 της ίδιας οδηγίας.(13) Τα κράτη μέλη θα πρέπει να υποχρεούνται να παρέχουν στην Επιτροπή τις ελάχιστες πληροφορίες σχετικά με εγκαταστάσεις που υπάγονται στην οδηγία 96/82/ΕΚ.(14) Κρίνεται σκόπιμο παράλληλα να διευκρινισθούν ορισμένα εδάφια της οδηγίας 96/82/EΚ.(15) Τα μέτρα που προβλέπονται στην παρούσα οδηγία έχουν αποτελέσει αντικείμενο δημόσιων διαβουλεύσεων με συμμετοχή των ενδιαφερόμενων μερών.(16) Η οδηγία 96/82/ΕΚ θα πρέπει επομένως να τροποποιηθεί αναλόγως,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 96/82/ΕΚ τροποποιείται ως εξής:1. Το άρθρο 4 τροποποιείται ως εξής:α) Τα σημεία ε) και στ) αντικαθίστανται από το ακόλουθο κείμενο:"ε) η εκμετάλλευση (ανίχνευση, εξόρυξη και επεξεργασία) ορυκτών σε ορυχεία, λατομεία, ή μέσω γεωτρήσεων, εξαιρουμένων των εργασιών χημικής και θερμικής επεξεργασίας και της αποθήκευσης που σχετίζεται με τις εργασίες αυτές, στις οποίες υπεισέρχονται επικίνδυνες ουσίες, όπως ορίζεται στο παράρτημα Ι·στ) η αναζήτηση και εκμετάλλευση ορυκτών, συμπεριλαμβανομένων των υδρογονανθράκων, στη θάλασσα·"β) Προστίθεται το ακόλουθο σημείο:"ζ) οι χώροι υγειονομικής ταφής αποβλήτων, πλην των εν ενεργεία εγκαταστάσεων διάθεσης υπολειμμάτων, συμπεριλαμβανομένων των λεκανών ή φραγμάτων συγκράτησης υπολειμμάτων, οι οποίοι περιέχουν επικίνδυνες ουσίες όπως ορίζεται στο παράρτημα Ι, ιδίως όταν χρησιμοποιούνται σε συνδυασμό με τη χημική και θερμική επεξεργασία ορυκτών."2. Το άρθρο 6 τροποποιείται ως εξής:α) Στην παράγραφο 1 προστίθεται η ακόλουθη περίπτωση:"- για τις μονάδες οι οποίες εμπίπτουν μεταγενέστερα στο πεδίο εφαρμογής της παρούσας οδηγίας, εντός τριών μηνών από την ημερομηνία κατά την οποία η παρούσα οδηγία εφαρμόζεται στη σχετική μονάδα, όπως ορίζεται στο άρθρο 2 παράγραφος 1 πρώτο εδάφιο."β) Στην παράγραφο 4 παρεμβάλλεται η ακόλουθη δεύτερη περίπτωση:"- τροποποίησης μονάδας ή εγκατάστασης η οποία ενδέχεται να έχει σημαντικές επιπτώσεις στους κινδύνους μεγάλου ατυχήματος, ή"3. Στο άρθρο 7 παρεμβάλλεται η ακόλουθη παράγραφος:"1α. Για τις μονάδες που εμπίπτουν μεταγενέστερα στο πεδίο εφαρμογής της παρούσας οδηγίας, το αναφερόμενο στην παράγραφο 1 έγγραφο συντάσσεται, αμελλητί, αλλά εν πάση περιπτώσει, εντός τριών μηνών από την ημερομηνία κατά την οποία η παρούσα οδηγία εφαρμόζεται στη σχετική μονάδα, όπως ορίζεται στο άρθρο 2 παράγραφος 1 πρώτο εδάφιο."4. Στο άρθρο 8 παράγραφος 2 το στοιχείο β) αντικαθίσταται από το ακόλουθο κείμενο:"β) λαμβάνεται μέριμνα για την συνεργασία ως προς την ενημέρωση του κοινού και την παροχή πληροφοριών στην αρχή που είναι αρμόδια για την προετοιμασία εξωτερικών σχεδίων έκτακτης ανάγκης."5. Το άρθρο 9 τροποποιείται ως εξής:α) Στην παράγραφο 2 το πρώτο εδάφιο αντικαθίσταται από το ακόλουθο κείμενο:"2. Η έκθεση ασφαλείας περιλαμβάνει τουλάχιστον τα στοιχεία και τις πληροφορίες που απαριθμούνται στο παράρτημα ΙΙ. Αναφέρει το όνομα των σχετικών οργανισμών που συμμετέχουν στην εκπόνηση της έκθεσης. Η έκθεση ασφαλείας περιλαμβάνει επίσης ενημερωμένο κατάλογο των επικίνδυνων ουσιών που υπάρχουν στη μονάδα."β) Στην παράγραφο 3, μεταξύ της τρίτης και της τέταρτης περίπτωσης, παρεμβάλλεται η ακόλουθη περίπτωση:"- για τις μονάδες που εμπίπτουν μεταγενέστερα στο πεδίο εφαρμογής της παρούσας οδηγίας, αμελλητί, αλλά, εν πάση περιπτώσει, εντός ενός έτους από την ημερομηνία κατά την οποία η παρούσα οδηγία εφαρμόζεται στη σχετική μονάδα, όπως ορίζεται στο άρθρο 2 παράγραφος 1 πρώτο εδάφιο,"γ) Στην παράγραφο 4, η παραπομπή στην "δεύτερη, τρίτη και τέταρτη περίπτωση", αντικαθίσταται από παραπομπή στη "δεύτερη, τρίτη, τέταρτη και πέμπτη περίπτωση", αντιστοίχως.δ) Στην παράγραφο 6 προστίθεται το ακόλουθο σημείο:"δ) Η Επιτροπή καλείται να επανεξετάσει έως τις 31 Δεκεμβρίου 2006, σε στενή συνεργασία με τα κράτη μέλη, τις υφιστάμενες Κατευθυντήριες γραμμές για την εκπόνηση έκθεσης ασφαλείας."6. Το άρθρο 11 τροποποιείται ως εξής:α) Στην παράγραφο 1 στα στοιχεία α) και β) προστίθεται η ακόλουθη περίπτωση:"- για τις μονάδες που εμπίπτουν μεταγενέστερα στο πεδίο εφαρμογής της παρούσας οδηγίας, αμελλητί, αλλά, εν πάση περιπτώσει, εντός ενός έτους από την ημερομηνία κατά την οποία η παρούσα οδηγία εφαρμόζεται στη σχετική μονάδα, όπως ορίζεται στο άρθρο 2 παράγραφος 1 πρώτο εδάφιο"β) Η παράγραφος 3 αντικαθίσταται από το ακόλουθο κείμενο:"3. Με την επιφύλαξη των υποχρεώσεων των αρμόδιων αρχών, τα κράτη μέλη μεριμνούν ώστε τα εσωτερικά σχέδια έκτακτης ανάγκης που προβλέπονται από την παρούσα οδηγία να καταρτίζονται ύστερα από διαβούλευση με το προσωπικό που απασχολείται εντός της μονάδας, συμπεριλαμβανομένου του σχετικού επί μακρόν εργαζομένου προσωπικού υπεργολαβίας, και να ζητείται η γνώμη του κοινού για τα εξωτερικά σχέδια έκτακτης ανάγκης όταν αυτά εκπονούνται ή επικαιροποιούνται."γ) Παρεμβάλλεται η ακόλουθη παράγραφος:"4α. Όσον αφορά τα εξωτερικά σχέδια έκτακτης ανάγκης, τα κράτη μέλη θα πρέπει να λαμβάνουν υπόψη την ανάγκη διευκόλυνσης αυξημένης συνεργασίας κατά την παροχή βοήθειας πολιτικής προστασίας σε σοβαρές περιπτώσεις έκτακτης ανάγκης."7. Το άρθρο 12 τροποποιείται ως εξής:α) Στην παράγραφο 1, το δεύτερο εδάφιο αντικαθίσταται από το ακόλουθο κείμενο:"Τα κράτη μέλη εξασφαλίζουν ότι η πολιτική τους περί της χρήσεως γης ή/και οι άλλες σχετικές πολιτικές και διαδικασίες για την εφαρμογή των πολιτικών αυτών λαμβάνουν υπόψη την ανάγκη να διατηρηθούν, μακροπρόθεσμα, κατάλληλες αποστάσεις μεταξύ των μονάδων που καλύπτονται από την παρούσα οδηγία και των ζωνών κατοικίας, των κτιρίων και των ζωνών δημόσιας χρήσης, του κύριου οδικού δικτύου μεταφορών, στο μέτρο του δυνατού, των χώρων αναψυχής και των περιοχών με ιδιαίτερα ευαίσθητο φυσικό περιβάλλον ή με ιδιαίτερο ενδιαφέρον, και, στην περίπτωση υφιστάμενων μονάδων, την ανάγκη για πρόσθετα τεχνικά μέτρα σύμφωνα με το άρθρο 5, ώστε να μην αυξάνονται οι κίνδυνοι για το κοινό."β) Παρεμβάλλεται η ακόλουθη παράγραφος:"1α. Η Επιτροπή καλείται έως τις 31 Δεκεμβρίου 2006, σε στενή συνεργασία με τα κράτη μέλη, να εκπονήσει κατευθυντήριες γραμμές για τον καθορισμό μιας τεχνικής βάσης δεδομένων συμπεριλαμβάνουσας στοιχεία για τους κινδύνους και σενάρια ατυχήματος, η οποία θα χρησιμοποιείται για την αξιολόγηση της συμβατότητας μεταξύ των εγκαταστάσεων οι οποίες καλύπτονται από την παρούσα οδηγία και των περιοχών που περιγράφονται στην παράγραφο 1. Κατά τον καθορισμό αυτής της βάσης δεδομένων, λαμβάνονται κατά το δυνατόν υπόψη οι εκτιμήσεις που πραγματοποιούν οι αρμόδιες αρχές, οι πληροφορίες που παρέχουν οι φορείς εκμετάλλευσης και κάθε άλλη σχετική πληροφορία, όπως λόγου χάριν τα κοινωνικοοικονομικά οφέλη της ανάπτυξης και τα αμβλυντικά αποτελέσματα των σχεδίων έκτακτης ανάγκης."8. Το άρθρο 13 τροποποιείται ως εξής:α) Στην παράγραφο 1, το πρώτο εδάφιο αντικαθίσταται από το ακόλουθο κείμενο:"1. Τα κράτη μέλη μεριμνούν ώστε οι πληροφορίες σχετικά με τα μέτρα ασφαλείας και την απαιτούμενη συμπεριφορά σε περίπτωση ατυχήματος να παρέχονται τακτικά και με τον καλύτερο δυνατό τρόπο, χωρίς να απαιτείται σχετική αίτηση, σε όλα τα πρόσωπα και σε όλες τις μονάδες που εξυπηρετούν το κοινό (όπως σχολεία και νοσοκομεία) και ενδέχεται να πληγούν από μεγάλο ατύχημα σε μονάδα που αναφέρεται στο άρθρο 9."β) Η παράγραφος 6 αντικαθίσταται από το ακόλουθο κείμενο:"6. Στην περίπτωση μονάδων που εμπίπτουν στο άρθρο 9, τα κράτη μέλη μεριμνούν ώστε να τίθεται στη διάθεση του κοινού ο κατάλογος των επικίνδυνων ουσιών που προβλέπεται στο άρθρο 9 παράγραφος 2 με την επιφύλαξη των διατάξεων της παραγράφου 4 του παρόντος άρθρου και του άρθρου 20."9. Στο άρθρο 19 παρεμβάλλεται η ακόλουθη παράγραφος:"1α. Για τις μονάδες που καλύπτονται από την παρούσα οδηγία, τα κράτη μέλη παρέχουν στην Επιτροπή τουλάχιστον τις ακόλουθες πληροφορίες:α) το όνομα ή την εμπορική ονομασία του φορέα εκμετάλλευσης και την πλήρη διεύθυνση της συγκεκριμένης μονάδας, καιβ) την ή τις δραστηριότητες της μονάδας.Η Επιτροπή δημιουργεί και τηρεί ενήμερη μια βάση δεδομένων στην οποία περιέχονται οι πληροφορίες που παρέχουν τα κράτη μέλη. Η πρόσβαση στη βάση δεδομένων περιορίζεται στα άτομα που εξουσιοδοτούνται από την Επιτροπή ή από τις αρμόδιες αρχές των κρατών μελών."10. Το παράρτημα Ι τροποποιείται όπως εκτίθεται στο παράρτημα.11. Στο παράρτημα ΙΙ το σημείο IV μέρος Β αντικαθίσταται από το ακόλουθο κείμενο:"B. Εκτίμηση της έκτασης και της σοβαρότητας των συνεπειών των επισημασμένων μεγάλων ατυχημάτων, συμπεριλαμβανομένων χαρτών, εικόνων ή, ενδεχομένως, ισοδύναμων περιγραφών που παρουσιάζουν τις περιοχές που ενδέχεται να θιγούν από τέτοια ατυχήματα στη συγκεκριμένη μονάδα, με την επιφύλαξη των διατάξεων του άρθρου 13 παράγραφος 4 και του άρθρου 20."12. Στο παράρτημα ΙΙΙ στοιχείο γ):α) το σημείο i) αντικαθίσταται από το ακόλουθο κείμενο:"i) Οργάνωση και προσωπικό: ρόλοι και αρμοδιότητες του προσωπικού που συμμετέχει στη διαχείριση μεγάλων κινδύνων σε όλα τα επίπεδα της οργάνωσης. Προσδιορισμός των αναγκών κατάρτισης του προσωπικού αυτού και παροχή της κατάρτισης αυτής. Συμμετοχή του προσωπικού, καθώς και του προσωπικού υπεργολαβίας που απασχολείται στη μονάδα."β) το σημείο v) αντικαθίσταται από το ακόλουθο κείμενο:"v) πρόγραμμα αντιμετώπισης έκτακτης κατάστασης: έγκριση και εφαρμογή διαδικασιών για τον εντοπισμό προβλέψιμων έκτακτων καταστάσεων μέσω της συστηματικής ανάλυσης, καθώς και για την προετοιμασία, τη δοκιμή και την επανεξέταση των προγραμμάτων αντιμετώπισης έκτακτης κατάστασης, και για την παροχή ειδικής κατάρτισης στο εμπλεκόμενο προσωπικό. Η κατάρτιση αυτή αφορά το σύνολο του προσωπικού που απασχολείται στη μονάδα, συμπεριλαμβανομένου του σχετικού προσωπικού υπεργολαβίας."Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις ώστε να συμμορφωθούν με την παρούσα οδηγία πριν από την 1η Ιουλίου 2005. Πληροφορούν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος που γίνεται η αναφορά αυτή καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 16 Δεκεμβρίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςG. Alemanno(1) ΕΕ C 75 Ε της 26.3.2002, σ. 357 και ΕΕ C 20 Ε της 28.1.2003, σ. 255.(2) ΕΕ C 149 της 21.6.2002, σ. 13.(3) Γνώμη του Ευρωπαϊκού Κοινοβουλίου της 3ης Ιουλίου 2002 (ΕΕ C 271 Ε της 12.11.2003, σ. 315), κοινή θέση του Συμβουλίου της 20ής Φε βρουαρίου 2003 (ΕΕ C 102 Ε της 29.4.2003, σ. 1) και θέση του Ευρωπαϊκού Κοινοβουλίου της 19ης Ιουνίου 2003 (δεν έχει ακόμα δημοσιευθεί στην Επίσημη Εφημερίδα). Νομοθετικό ψήφισμα του Ευρωπαϊκού Κοινοβουλίου της 19ης Νοεμβρίου 2003 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 1ης Δεκεμβρίου 2003.(4) ΕΕ L 10 της 14.1.1997, σ. 13.(5) ΕΕ C 65 E της 14.3.2002, σ. 382.(6) ΕΕ L 297 της 15.11.2001, σ. 7.ΠΑΡΑΡΤΗΜΑΤο παράρτημα Ι της οδηγίας 96/82/ΕΚ τροποποιείται ως εξής:1. Στο προοίμιο, προστίθενται τα ακόλουθα σημεία:"6. Για τους σκοπούς της παρούσας οδηγίας, ως αέριο νοείται οποιαδήποτε ουσία με απόλυτη τάση ατμών τουλάχιστον ίση ή μεγαλύτερη των 101,3 kPa σε θερμοκρασία 20 °C.7. Για τους σκοπούς της παρούσας οδηγίας, ως υγρό νοείται οποιαδήποτε ουσία η οποία δεν ορίζεται ως αέριο και η οποία δεν βρίσκεται σε στερεά κατάσταση σε θερμοκρασία 20 ° C και σε συνήθη πίεση 101,3 kPa."2. Στο μέρος 1, πίνακας:α) τα σημεία σχετικά με το "Νιτρικό αμμώνιο" αντικαθίστανται από τα ακόλουθα:">ΘΕΣΗ ΠΙΝΑΚΑ>"β) τα ακόλουθα σημεία παρεμβάλλλονται μετά από τα σημεία που αφορούν το "Νιτρικό αμμώνιο":">ΘΕΣΗ ΠΙΝΑΚΑ>"γ) το σημείο σχετικά με "Τα ακόλουθα ΚΑΡΚΙΝΟΓΟΝΑ" αντικαθίσταται από τα ακόλουθα:">ΘΕΣΗ ΠΙΝΑΚΑ>"δ) το σημείο σχετικά με τη "Βενζίνη αυτοκινήτων και άλλα πτητικά ορυκτέλαια" αντικαθίσταται από τα ακόλουθα:">ΘΕΣΗ ΠΙΝΑΚΑ>"ε) i) Oι σημειώσεις 1 και 2 αντικαθίστανται από το ακόλουθο κείμενο:">ΘΕΣΗ ΠΙΝΑΚΑ>1. Νιτρικό αμμώνιο (5000/10000): λιπάσματα ικανά για αυτοσυντηρούμενη αποσύνθεσηΙσχύει για σύνθετα λιπάσματα με βάση το νιτρικό αμμώνιο, (ένα σύνθετο λίπασμα περιέχει νιτρικό αμμώνιο και φωσφορικά άλατα ή/και ανθρακικό κάλιο), στα οποία η περιεκτικότητα σε άζωτο που προκύπτει από το νιτρικό αμμώνιο είναι- μεταξύ 15,75 % (1) και 24,5 % (2) κατά βάρος, και με συνολικά καύσιμα/οργανικά υλικά, είτε όχι άνω του 0,4 %, είτε που πληρούν τις απαιτήσεις του παραρτήματος ΙΙ της οδηγίας 80/876/ΕΟΚ,- 15,75 % (3) κατά βάρος ή λιγότερο και με απεριόριστα καύσιμα υλικά,και τα οποία είναι ικανά για αυτοσυντηρούμενη αποσύνθεση σύμφωνα με τη δοκιμή της σκάφης των ΗΕ (βλέπε συστάσεις των Ηνωμένων Εθνών περί μεταφοράς επικινδύνων εμπορευμάτων: εγχειρίδιο δοκιμών και κριτηρίων μέρος ΙΙΙ εδάφιο 38.2).2. Νιτρικό αμμώνιο (1250/5000): τύπος χαρακτηρισμού λιπάσματοςΙσχύει για απλά λιπάσματα με βάση το νιτρικό αμμώνιο, καθώς και τα σύνθετα λιπάσματα με βάση το νιτρικό αμμώνιο στα οποία η περιεκτικότητα σε άζωτο που προκύπτει από το νιτρικό αμμώνιο είναι- μεγαλύτερη του 24,5 % κατά βάρος, πλην των μειγμάτων νιτρικού αμμωνίου με δολομίτη, ασβεστόλιθο ή/και ανθρακικό ασβέστιο καθαρότητας τουλάχιστον 90 %,- μεγαλύτερη του 15,75 % κατά βάρος, προκειμένου για μείγματα νιτρικού και θειικού αμμωνίου,- μεγαλύτερη του 28 % (4) κατά βάρος, προκειμένου για μείγματα νιτρικού αμμωνίου με δολομίτη, ασβεστόλιθο ή/και ανθρακικό ασβέστιο καθαρότητας τουλάχιστον 90 %,και που πληρούν τις απαιτήσεις του παραρτήματος ΙΙ της οδηγίας 80/876/ΕΟΚ.3. Νιτρικό αμμώνιο (350/2500): τεχνική ποιότηταΙσχύει για- το νιτρικό αμμώνιο και τα παρασκευάσματα νιτρικού αμμωνίου στα οποία η περιεκτικότητα σε άζωτο που προκύπτει από το νιτρικό αμμώνιο είναι:- μεταξύ 24,5 % και 28 % κατά βάρος και τα οποία περιέχουν το πολύ 0,4 % καύσιμες ουσίες,- μεγαλύτερη του 28 % κατά βάρος και τα οποία περιέχουν το πολύ 0,2 % καύσιμες ουσίες,- υδατικά διαλύματα νιτρικού αμμωνίου στα οποία η συγκέντρωση νιτρικού αμμωνίου είναι άνω του 80 % κατά βάρος.4. Νιτρικό αμμώνιο (10/50): υλικό 'εκτός προδιαγραφών' και λιπάσματα που δεν ανταποκρίνονται επιτυχώς στη δοκιμή εκρηκτικότητας.Ισχύει για- τα υλικά που έχουν απορριφθεί κατά τη διαδικασία κατασκευής και για το νιτρικό αμμώνιο και τα παρασκευάσματα νιτρικού αμμωνίου, τα απλά λιπάσματα με βάση το νιτρικό αμμώνιο και τα σύνθετα λιπάσματα με βάση το νιτρικό αμμώνιο που αναφέρονται στις σημειώσεις 2 και 3, τα οποία επιστρέφονται ή έχουν επιστραφεί από τον τελικό χρήστη στον κατασκευαστή, σε εγκατάσταση προσωρινής αποθήκευσης ή επανεπεξεργασίας προκειμένου να υποβληθούν και πάλι σε διεργασίες, ανακύκλωση ή επεξεργασία για την ασφαλή τους χρησιμοποίηση, επειδή δεν πληρούν πλέον τις προδιαγραφές των σημειώσεων 2 και 3,- λιπάσματα που αναφέρονται στη σημείωση 1, πρώτη περίπτωση και στη σημείωση 2, τα οποία δεν πληρούν τις απαιτήσεις του παραρτήματος ΙΙ της οδηγίας 80/876/ΕΟΚ.5. Νιτρικό κάλιο (5000/10000): σύνθετα λιπάσματα με βάση το νιτρικό κάλιο, τα οποία περιέχουν νιτρικό κάλιο υπό μορφή βώλων/κόκκων.6. Νιτρικό κάλιο (1250/5000): σύνθετα λιπάσματα με βάση το νιτρικό κάλιο, τα οποία περιέχουν νιτρικό κάλιο σε κρυσταλλική μορφή."ii) Η σημείωση που αφορά τα πολυχλωροδιβενζοφουράνια και τις πολυχλωροδιβενζοδιοξίνες, γίνεται σημείωση 7.iii) Αναγράφεται η ακόλουθη υποσημείωση κάτω από τον πίνακα με τον τίτλο "Διεθνείς συντελεστές ισοδύναμης τοξικότητας (ITEF) για τις υπόψη συναφείς ουσίες (NATO/CCMS)":"(1) Περιεκτικότητα σε άζωτο 15,75 % κατά βάρος λόγω νιτρικού αμμωνίου αντιστοιχεί σε 45 % νιτρικό αμμώνιο.(2) Περιεκτικότητα σε άζωτο 24,5 % κατά βάρος λόγω νιτρικού αμμωνίου αντιστοιχεί σε 70 % νιτρικό αμμώνιο.(3) Περιεκτικότητα σε άζωτο 15,75 % κατά βάρος λόγω νιτρικού αμμωνίου αντιστοιχεί σε 45 % νιτρικό αμμώνιο.(4) Περιεκτικότητα σε άζωτο 28 % κατά βάρος λόγω νιτρικού αμμωνίου αντιστοιχεί σε 80 % νιτρικό αμμώνιο."3. Στο μέρος 2:α) Τα σημεία 4 και 5 αντικαθίστανται από τα ακόλουθα:">ΘΕΣΗ ΠΙΝΑΚΑ>"β) Το σημείο 9 αντικαθίσταται από τα ακόλουθα:">ΘΕΣΗ ΠΙΝΑΚΑ>"γ) Στις σημειώσεις:i) Η σημείωση 1 αντικαθίσταται από την ακόλουθη σημείωση:">ΘΕΣΗ ΠΙΝΑΚΑ>1. Οι ουσίες και τα παρασκευάσματα ταξινομούνται σύμφωνα με τις ακόλουθες οδηγίες και τη μέχρι σήμερα προσαρμογή τους στην τεχνική πρόοδο:Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (1).Οδηγία 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων (2).Στην περίπτωση ουσιών και παρασκευασμάτων που δεν έχουν ταξινομηθεί ως επικίνδυνα με βάση κάποια από τις ανωτέρω οδηγίες, επί παραδείγματι αποβλήτων, αλλά που εντούτοις υπάρχουν ή ενδέχεται να υπάρχουν σε μια μονάδα και που εμφανίζουν, ή ενδέχεται να εμφανίσουν, υπό τις συνθήκες που επικρατούν στη μονάδα, ισοδύναμες ιδιότητες όσον αφορά την πιθανότητα πρόκλησης μεγάλων ατυχημάτων, τηρούνται οι διαδικασίες για προσωρινή ταξινόμηση σύμφωνα με το σχετικό άρθρο της ενδεδειγμένης οδηγίας.Στην περίπτωση ουσιών και παρασκευασμάτων με ιδιότητες που επιτρέπουν ταξινόμηση σε περισσότερες της μιας κατηγορίες, για τους σκοπούς της παρούσας οδηγίας ισχύουν οι μικρότερες εγκεκριμμένες ποσότητες. Ωστόσο, κατά την εφαρμογή του κανόνα στη σημείωση 4, η χρησιμοποιούμενη εγκεκριμένη ποσότητα είναι πάντα αυτή η οποία αντιστοιχεί στη σχετική ταξινόμηση.Για τους σκοπούς της παρούσας οδηγίας, η Επιτροπή εκπονεί και ενημερώνει κατάλογο ουσιών που έχουν ταξινομηθεί στις ανωτέρω κατηγορίες βάσει εναρμονισμένης απόφασης σύμφωνα με την οδηγία 67/548/ΕΟΚ."ii) Η σημείωση 2 αντικαθίσταται από την ακόλουθη σημείωση:">ΘΕΣΗ ΠΙΝΑΚΑ>2. Ως 'εκρηκτικό' νοείται:- κάθε ουσία ή παρασκεύασμα που δημιουργεί τον κίνδυνο έκρηξης λόγω κρούσης, τριβής, φλόγας ή άλλων πηγών ανάφλεξης (ένδειξη κινδύνου R 2),- κάθε ουσία ή παρασκεύασμα που δημιουργεί ιδιαίτερα υψηλό κίνδυνο έκρηξης λόγω κρούσης, τριβής, φλόγας ή άλλων πηγών ανάφλεξης (ένδειξη κινδύνου R 3), ή- κάθε ουσία, παρασκεύασμα ή αντικείμενο που ταξινομείται στην κατηγορία 1 της ευρωπαϊκής συμφωνίας για τη διεθνή οδική μεταφορά επικινδύνων εμπορευμάτων (μέθοδος ταξινόμησης UN/ADR) η οποία συνάφθηκε στις 30 Σεπτεμβρίου 1957 όπως τροποποιήθηκε και όπως μεταφέρθηκε από την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικινδύνων εμπορευμάτων (3).Ο ορισμός αυτός καλύπτει και τις πυροτεχνικές ουσίες οι οποίες, για τους σκοπούς της παρούσας οδηγίας, ορίζονται ως ουσίες (ή μείγματα ουσιών) που προορίζονται να παράγουν θερμότητα, φως, ήχο, αέριο ή καπνό ή συνδυασμό των αποτελεσμάτων αυτών μέσω εξώθερμων αυτοσυντηρούμενων χημικών αντιδράσεων. Όταν μια ουσία ή ένα παρασκεύασμα ταξινομούνται και με τη μέθοδο UN/ADR και με την ένδειξη κινδύνου R 2 ή R 3, η ταξινόμηση κατά UN/ADR υπερισχύει των ενδείξεων κινδύνου.Οι ουσίες και τα αντικείμενα της κατηγορίας 1 ταξινομούνται σε οποιαδήποτε από τις διαιρέσεις κινδύνου 1.1 έως 1.6 σύμφωνα με τη μέθοδο ταξινόμησης UN/ADR. Οι διαιρέσεις έχουν ως εξής:Διαίρεση 1.1: 'Ουσίες και αντικείμενα που ενέχουν κίνδυνο μαζικής έκρηξης (ως μαζική έκρηξη ορίζεται η έκρηξη η οποία επηρεάζει ουσιαστικά αυτοστιγμεί σχεδόν το σύνολο της γόμωσης).'Διαίρεση 1.2: 'Ουσίες και αντικείμενα τα οποία ενέχουν κίνδυνο εκτόξευσης χωρίς να ενέχουν κίνδυνο μαζικής έκρηξης.'Διαίρεση 1.3: 'Ουσίες και αντικείμενα που ενέχουν κίνδυνο πυρκαϊάς και είτε περιορισμένο κίνδυνο έκρηξης είτε ήσσονος σημασίας κίνδυνο εκτόξευσης είτε αμφότερους, όχι όμως κίνδυνο μαζικής έκρηξης:α) των οποίων η καύση έχει ως αποτέλεσμα την ακτινοβολία σημαντικής θερμότητας, ήβ) τα οποία καίγονται το ένα μετά το άλλο με περιορισμένες εκρήξεις ή εκτοξεύσεις ή με αμφότερα τα ως άνω φαινόμενα.'Διαίρεση 1.4: 'Ουσίες και αντικείμενα τα οποία ενέχουν περιορισμένο κίνδυνο σε περίπτωση ανάφλεξης ή έναρξης ανάφλεξης κατά τη μεταφορά. Τα αποτελέσματα ως επί το πλείστον περιορίζονται στο επίπεδο της συσκευασίας και δεν αναμένεται εκτόξευση θραυσμάτων σημαντικού μεγέθους ή σε μεγάλη απόσταση. Εξωτερική φλόγα δεν προκαλεί, ουσιαστικά αυτοστιγμεί, έκρηξη ολόκληρου του περιεχομένου της συσκευασίας.'Διαίρεση 1.5: 'Πολύ αδρανείς ουσίες που ενέχουν κίνδυνο μαζικής έκρηξης, αλλά είναι τόσο αδρανείς ώστε η πιθανότητα έναρξης του φαινομένου ή μετάβασης από την καύση στην έκρηξη υπό φυσιολογικές συνθήκες μεταφοράς να είναι πολύ χαμηλή. Ως στοιχειώδης απαίτηση θεωρείται η μη έκρηξή τους κατά τη δοκιμασία εξωτερικής φλόγας.'Διαίρεση 1.6: 'Εξαιρετικώς αδρανή αντικείμενα που δεν ενέχουν κίνδυνο μαζικής έκρηξης. Τα αντικείμενα αυτά περιλαμβάνουν μόνον ιδιαίτερα αδρανείς εκρηκτικές ουσίες και συνεπάγονται αμελητέα πιθανότητα συμπτωματικής έναρξης ή διάδοσης των εν λόγω φαινομένων. Ο κίνδυνος περιορίζεται στην έκρηξη ενός και μόνον αντικειμένου.'Περιλαμβάνονται στον παρόντα ορισμό εκρηκτικές ή πυροτεχνικές ουσίες ή παρασκευάσματα που περιέχονται σε αντικείμενα. Σε περιπτώσεις αντικειμένων που περιέχουν εκρηκτικές ή πυροτεχνικές ουσίες ή παρασκευάσματα, εάν είναι γνωστή η ποσότητα της ουσίας ή παρασκευάσματος που περιέχονται στο αντικείμενο, για τους σκοπούς της παρούσας οδηγίας λαμβάνεται υπόψη η εν λόγω ποσότητα. Εάν η ποσότητα είναι άγνωστη, για τους σκοπούς της παρούσας οδηγίας αντιμετωπίζεται ως εκρηκτικό ολόκληρο το αντικείμενο."iii) Στη σημείωση 3 στοιχείο β) σημείο 1, η δεύτερη περίπτωση αντικαθίσταται από το ακόλουθο κείμενο:"- ουσίες και παρασκευάσματα που έχουν σημείο ανάφλεξης χαμηλότερο των 55 °C και που παραμένουν σε υγρή κατάσταση υπό πίεση, στις περιπτώσεις όπου οι ιδιαίτερες συνθήκες επεξεργασίας, όπως υψηλή πίεση ή υψηλή θερμοκρασία μπορεί να προκαλέσουν κινδύνους μεγάλου ατυχήματος,"iv) Στη σημείωση 3 στοιχείο γ), το σημείο 2 αντικαθίσταται από το ακόλουθο κείμενο:"2. αέρια τα οποία είναι εύφλεκτα όταν έρθουν σε επαφή με τον αέρα σε θερμοκρασία και πίεση περιβάλλοντος (ένδειξη κινδύνου R 12 δεύτερη περίπτωση), και τα οποία βρίσκονται σε αέρια ή υπερκρίσιμη κατάσταση, και"v) Στη σημείωση 3 στοιχείο γ), το σημείο 3 αντικαθίσταται από το ακόλουθο κείμενο:"3. εύφλεκτες και ιδιαίτερα εύφλεκτες υγρές ουσίες και παρασκευάσματα που διατηρούνται σε θερμοκρασία υψηλότερη από το σημείο βρασμού τους."vi) Η σημείωση 4 αντικαθίσταται από την ακόλουθη σημείωση:"4. Εάν σε μια μονάδα δεν υπάρχει επιμέρους ουσία ή παρασκεύασμα σε ποσότητα ίση ή μεγαλύτερη των αντίστοιχων οριακών ποσοτήτων, εφαρμόζεται ο ακόλουθος κανόνας προκειμένου να προσδιορισθεί κατά πόσον η μονάδα καλύπτεται από τις αντίστοιχες απαιτήσεις της παρούσας οδηγίας.Η παρούσα οδηγία εφαρμόζεται όταν το άθροισμαq1/QU1 + q2/QU2 + q3/QU3 + q4/QU4 + q5/QU5 +... είναι μεγαλύτερο από ή ίσο προς 1,όπου qx = η ποσότητα της επικίνδυνης ουσίας x (ή της κατηγορίας των επικίνδυνων ουσιών) που εμπίπτει στα μέρη 1 ή 2 του παρόντος παραρτήματος,και QUX = η αντίστοιχη εγκεκριμένη ποσότητα για την ουσία ή την κατηγορία x της στήλης 3 των μερών 1 ή 2.Η παρούσα οδηγία, πλην των άρθρων 9, 11 και 13, εφαρμόζεται όταν το άθροισμαq1/QL1 + q2/QL2 + q3/QL3 + q4/QL4 + q5/QL5 +... είναι μεγαλύτερο από ή ίσο προς 1,όπου qx = η ποσότητα της επικίνδυνης ουσίας x (ή της κατηγορίας των επικινδύνων ουσιών) που εμπίπτει στα μέρη 1 ή 2 του παρόντος παραρτήματος,και QLX = η αντίστοιχη εγκεκριμένη ποσότητα για την ουσία ή την κατηγορία x της στήλης 2 των μερών 1 ή 2.Ο κανόνας αυτός χρησιμοποιείται για την αξιολόγηση των συνολικών κινδύνων που σχετίζονται με την: τοξικότητα, την αναφλεξιμότητα και την οικοτοξικότητα. Κατά συνέπεια, πρέπει να εφαρμόζεται τρεις φορές:α) για την προσθήκη των ουσιών και παρασκευασμάτων που κατονομάζονται στο μέρος 1 και ταξινομούνται ως τοξικά ή πολύ τοξικά, από κοινού με τις ουσίες και παρασκευάσματα που εμπίπτουν στις κατηγορίες 1 ή 2·β) για την προσθήκη των ουσιών και παρασκευασμάτων που κατονομάζονται στο μέρος 1 και ταξινομούνται ως οξειδωτικά, εκρηκτικά, εύφλεκτα, πολύ εύφλεκτα ή εξαιρετικά εύφλεκτα, από κοινού με τις ουσίες και παρασκευάσματα που εμπίπτουν στις κατηγορίες 3, 4, 5, 6, 7α, 7β ή 8·γ) για την προσθήκη των ουσιών και παρασκευασμάτων που κατονομάζονται στο μέρος 1 και ταξινομούνται ως επικίνδυνα για το περιβάλλον [R 50 (συμπεριλαμβανομένου του R 50/53) ή R 51/53], από κοινού με τις ουσίες και παρασκευάσματα που ανήκουν στις κατηγορίες 9 σημείο i) ή 9 σημείο ii).Οι σχετικές διατάξεις της παρούσας οδηγίας εφαρμόζονται όταν οποιοδήποτε από τα ως άνω αθροίσματα α), β) ή γ) είναι μεγαλύτερο από ή ίσο προς 1."vii) Στο τέλος των σημειώσεων, αναγράφονται οι ακόλουθες υποσημειώσεις:"(1) ΕΕ 196 της 16.8.1967, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).(2) ΕΕ L 200 της 30.7.1999, σ. 1· οδηγία όπως τροποποιήθηκε από την οδηγία 2001/60/ΕΚ της Επιτροπής (ΕΕ L 226 της 22.8.2001, σ. 5).(3) ΕΕ L 319 της 12.12.1994, σ. 7· οδηγία όπως τροποποιήθηκε τελευταία από την οδηγία 2003/28/ΕΚ της Επιτροπής (ΕΕ L 90 της 8.4.2003, σ. 45)."


Avis juridique important

|

31977L0436

Οδηγία 77/436/ΕΟΚ του Συμβουλίου της 27ης Ιουνίου 1977 περί προσεγγίσεως των νομοθεσιών των κρατών μελών σχετικά με τα εκχυλίσματα καφέ και τα εκχυλίσματα κιχωρίου

Επίσημη Εφημερίδα αριθ. L 172 της 12/07/1977 σ. 0020 - 0024 Φινλανδική ειδική έκδοση: Κεφάλαιο 13 τόμος 7 σ. 0046  Ελληνική ειδική έκδοση: Κεφάλαιο 03 τόμος 18 σ. 0195  Σουηδική ειδική έκδοση: Κεφάλαιο 13 τόμος 7 σ. 0046  Ισπανική ειδική έκδοση: Κεφάλαιο 13 τόμος 7 σ. 0058  Πορτογαλική ειδική έκδοση : Κεφάλαιο 13 τόμος 7 σ. 0058

 ΟΔΗΓΙΑ ΤΟΥ ΣΥΜΒΟΥΛΙΟΥ   της 27ης Ιουνίου 1977   περί προσεγγίσεως των νομοθεσιών των Κρατών  μελών σχετικά με τα εκχυλίσματα καφέ και  τα εκχυλίσματα κιχωρίου    ( 77/436/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ :   Έχοντας υπόψη :   την συνθήκη περί ιδρύσεως της Ευρωπαϊκής  Οικονομικής Κοινότητος και ιδίως το  άρθρο 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και Κοινωνικής  Επιτροπής (2) ,   Εκτιμώντας :   ότι οι νομοθετικές , κανονιστικές και  διοικητικές διατάξεις που ισχύουν σε  ορισμένα Κράτη μέλη ορίζουν τα  εκχυλίσματα του καφέ και του κιχωρίου ,  προσδιορίζουν τις ουσίες που μπορούν να  προστίθενται κατά τη διάρκεια της παρασκευής  τους και καθορίζουν ιδιαίτερους κανόνες για  την επισήμανσή τους .   ότι οι διαφορές που υπάρχουν μεταξύ των  διατάξεων αυτών παρεμποδίζουν την ελεύθερη  κυκλοφορία των εκχυλισμάτων καφέ και  κιχωρίου και εξαναγκάζουν τις κοινοτικές  επιχειρήσεις που επιδίδονται στην  παρασκευή τους , να διαφοροποιούν την παραγωγή  τους ανάλογα με το Κράτος μέλος , για το  οποίο προορίζεται ότι οι ενωτέρω διαφορές  έχουν ως εκ τούτου , άμεση επίπτωση στη  δημιουργία και την λειτουργία της κοινής  αγοράς .   ότι για τους λόγους αυτούς και για να  εξασφαλισθεί η προστασία και η ενημέρωση  των καταναλωτών , χρειάζεται να καθοριστούν σε  κοινοτικό επίπεδο οι κανόνες που  πρέπει να τηρούνται σ’ ότι αφορά τη σύνθεση  των προϊόντων αυτών , οι ουσίες που  μπορούν να χρησιμοποιηθούν κατά τη διάρκεια της  παρασκευής τους , η συσκευασία τους καθώς και  η επισήμανσή τους και να ορισθούν  επακριβώς οι προϋποθέσεις , υπό τις  οποίες είναι δυνατό να χρησιμοποιηθούν  ιδιαίτερες ονομασίες για ορισμένα από  τα προϊόντα αυτά .   ότι εν τούτοις δεν είναι δυνατό να  εναρμονισθούν στην παρούσα οδηγία όλες οι  διατάξεις περί τροφίμων που ενδεχομένως  παρεμποδίζουν τις σχετικές με τα  εκχυλίσματα καφέ και κιχωρίου συναλλαγές ,  αλλά ότι ο ά * ς των εμποδίων που  υφίστανται λόγω του γεγονότος αυτού θα  μειώνεται βαθμηδόν , εν όσω θα προοδεύει  η εναρμόνιση των εθνικών διατάξεων περί  τροφίμων .   ότι ο καθορισμός των τρόπων δειγματοληψίας και  των μεθόδων αναλύσεως , των αναγκαίων για  τον έλεγχο της συνθέσεως , και των χαρακτηριστικών  παρασκευής των προϊόντων αυτών είναι μέτρα  εφαρμογής τεχνικού χαρακτήρα , η λήψη των  οποίων πρέπει να ανατεθεί στην  Επιτροπή , προκειμένου να απλοποιηθεί και  να επιταχυνθεί η διαδικασία .   ότι σε όλες τις περιπτώσεις που το  Συμβούλιο παρέχει στην Επιτροπή  αρμοδιότητες για την εκτέλεση των  κανόνων που έχουν θεσπισθεί στον τομέα των  τροφίμων , πρέπει να προβλεφθεί μια  διαδικασία που να καθιερώνει στενή  συνεργασία μεταξύ των Κρατών μελών  και της Επιτροπης στο πλαίσιο της Μόνιμης  Επιτροπης Τροφίμων που έχει συσταθεί με την  απόφαση 69/414/ΕΟΚ (3) ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   1 . Η παρούσα οδηγία αφορά τα εκχυλίσματα  καφέ και τα εκχυλίσματα κιχωρίου που  αναφέρονται στο παράρτημα .   2 . Κατά την έννοια της παρούσας οδηγίας  νοούνται ως :   α ) εκχυλίσματα καφέ , τα λίγο ή πολύ  συμπυκνωμένα προϊόντα που λαμβάνονται με  εκχύλιση του φρυγμένου ( καβουρδισμένου )  καφέ , χρησιμοποιώντας αποκλειστικά νερό  ως μέσο εκχυλίσεως , αποκλείοντας  κάθε μέθοδο υδρολύσεως με προσθήκη  οξέος ή βάσεως , και   ι ) που περιέχουν τα διαλυτά και αρωματικά  συστατικά του καφέ ,   ιι ) που μπορεί να περιέχουν τα αδιάλυτα  έλαια προελεύσεως καφέ , ίχνη άλλων αδιαλύτων  ουσίων προελεύσεως καφέ και αδιάλυτες  ουσίες που δεν προέρχονται από τον  καφέ ή από το νερό εκχυλίσεως .   β ) εκχυλίσματα κιχωρίου , τα λίγο ή πολύ  συμπυκνωμένα προϊόντα που λαμβάνονται από  εκχύλιση φρυγμένου ( καβουρδισμένου ) κιχωρίου ,  χρησιμοποιώντας αποκλειστικά νερό ως μέσο  εκχυλίσεως , αποκλείοντας κάθε μέθοδο  υδρολύσεως με προσθήκη οξέος ή βάσεως .   Κατά την έννοια της παρούσας οδηγίας νοείται  ως κιχώριο το προϊόν σε κόκκους ή σκόνη  που λαμβάνεται από ρίζες του  cichorium intybus L. ,  που δεν χρησιμοποιούνται για την παραγωγή  κιχωρίου witloof , κατάλληλα  καθαρισμένες , αποξηραμένες και  καβουρδισμένες με ή χωρίς προσθήκη μικρών  ποσοτήτων βρωσίμων ελαίων ή λιπών και/ή  σακχάρων και/ή μελάσσας και το οποίο  δύναται να περιέχει ίχνη από αδιάλυτες  ουσίες που δεν προέρχονται από το  κιχώριο .   Άρθρο 2   1 . Τα Κράτη μέλη λαμβάνουν όλα τα  αναγκαία μέτρα , ώστε τα προϊόντα που  απαριθμούνται στο παράρτημα να μπορούν να  τεθούν σε εμπορία μόνο αν ανταποκρίνονται  προς τους ορισμούς και τους κανόνες  που προβλέπονται στην παρούσα οδηγία και  το παράρτημά της .   2 . Μίγματα εκχυλισμάτων καφέ και  εκχυλισμάτων κιχωρίου καθώς και εκχυλίσματα  μιγμάτων φρυγμένου καφέ και φρυγμένου  κιχωρίου δύνανται να τίθενται σε  εμπορία , μόνον :    - εφ’ όσον τα προϊόντα αυτά  ανταποκρίνονται mutatis  mutandis προς τους ορισμούς που  προβλέπονται στο παράρτημα και ,    - εφ’ όσον ανταποκρίνονται στις  διατάξεις του άρθρου 4 , στην περίπτωση που  είναι σε κατάσταση στερεά ή πάστας .   Άρθρο 3   1 . Για την παρασκευή των προϊόντων που  αναφέρονται στο παράρτημα δεν είναι δυνατό  να χρησιμοποιηθούν παρά μόνον πρώτες ύλες  υγίεις , γνήσιες και καλής εμπορεύσιμης  ποιότητος .   2 . Το Συμβούλιο μετά από πρόταση της  Επιτροπής ,    - καθορίζει τον κατάλογο και τα κριτήρια  καθαρότητος των διαλυτών που μπορούν να  χρησιμοποιηθούν για την αποκαφεΐνωση των  προϊόντων που ορίζονται στο παράρτημα στο  σημείο 1 καθώς και τις μέγιστες περιεκτικότητες  σε υπολείμματα των ανωτέρω διαλύτων ,    - καθορίζει τη μέγιστη περιεκτικότητα σε  αδιάλυτες ουσίες των προϊόντων που  αναγράφονται στο παράρτημα στο σημείο 1 .   3 . Τα Κράτη μέλη μπορούν να επιτρέπουν  στην επικράτειά τους τη χρήση αντιθρομβωτικών :    - στα προϊόντα που αναφέρονται στο  παράρτημα στο σημείο 1 υπό α ) , όταν  χρησιμοποιούνται σε αυτόματες μηχανές και  έχουν ειδικά σημανθεί ως τοιαύτα ,    - στα προϊόντα που αναφέρονται στο  παράρτημα στο σημείο 2 υπό α ) .   Άρθρο 4   1 . Τα προϊόντα σε κατάσταση στερεά ή  πάστας που αναγράφονται στο παράρτημα , όταν  συσκευάζονται σε αυτοτελείς συσκευασίες  ονομαστικού βάρους μεγαλύτερου από 25  γραμμάρια και που δεν υπερβαίνει τα  10 χιλιόγραμμα , διατίθενται στο λιανικό  εμπόριο σε συσκευασίες μόνο των κατωτέρω  ονομαστικών βαρών : 50 , 100 , 200 , 250 , 500  και 750 γραμμαρίων . 1 , 1,5 , 2 , 2,5 και  3 χιλιογράμμων και πολλαπλασίων του  χιλιογράμμου .   2 . Εν τούτοις τα Κράτη μέλη μπορούν ,  στην επικράτειά τους ,    - να απαγορεύουν τις αυτοτελείς συσκευασίες  ονομαστικού βάρους 250 γραμμαρίων υπό την  προϋπόθεση ότι δέχονται συσκευασίες  ονομαστικού βάρους 300 γραμμαρίων ,    - να επιτρέπουν τις αυτοτελείς συσκευασίες  ονομαστικού βάρους 150 γραμμαρίων κατά τη  διάρκεια μεταβατικής περιόδου τεσσάρων ετών  από την κοινοποίηση της παρούσας οδηγίας .   Άρθρο 5   Οι ονομασίες που προβλέπονται στο  παράρτημα προορίζονται αποκλειστικά για τα  προϊόντα που αναγράφονται σ’ αυτό και  πρέπει να χρησιμοποιούνται στο εμπόριο  για να τα υποδεικνύουν .   Άρθρο 6   1 . Οι μόνες υποχρεωτικές ενδείξεις που  πρέπει να φέρονται επάνω στις συσκευασίες ,  στους περιέκτες ή στις ετικέττες των  προϊόντων , που ορίζονται στο παράρτημα ,  ενδείξεις που πρέπει να είναι απολύτως  ευδιάκριτες , ευανάγνωστες και  ανεξίτηλες , είναι οι ακόλουθες :   α ) η ονομασία που τους αποδίδεται  σύμφωνα με το άρθρο 5 .   β ) ο χαρακτηρισμός « χωρίς καφεΐνη » για  τα εκχυλίσματα καφέ , εφ’ όσον η  περιεκτικότητα σε άνυδρη καφεΐνη του εν λόγω  εκχυλίσματος είναι μικρότερη από ή ίση με  0,3 επί τοις εκατό κατά βάρος της  ξηράς ύλης προελεύσεως καφέ .   γ ) υπό την επιφύλαξη των κοινοτικών  διατάξεων περί επισημάνσεως των τροφίμων ,  για τα προϊόντα που περιλαμβάνονται στο  παράρτημα σημείο 1 υπό γ ) και σημείο 2  υπό γ ) , όταν περιέχονται σάκχαρα και κατά  περίπτωση , οι ενδείξεις « φρυγμένο με  σάκχαρα » ή « διατηρημένο με σάκχαρα »  εξυπακούεται ότι αν χρησιμοποιείται ένας μόνο  τύπος σακχάρου , τούτο αναφέρεται με την  ονομασία του .   δ ) για τα προϊόντα σε κατάσταση στερεά ή  πάστας , το ονομαστικό βάρος εκφρασμένο  σε χιλιόγραμμα ή γραμμάρια , εκτός αν  πρόκειται για βάρος κατώτερο των 5 γραμμαρίων ,  για τα προϊόντα που αναγράφονται  στο παράρτημα στο σημείο 1 υπό α ) και β )  και για βάρος κατώτερο των 8 γραμμαρίων ,  για τα προϊόντα που αναγράφονται στο  παράρτημα στο σημείο 2 υπό α ) και β ) ,    - για τα υγρά προϊόντα ο ονομαστικός  όγκος σε λίτρα , εκατοστόλιτρα ή χιλιοστόλιτρα ,    - για τα προϊόντα που παρουσιάζονται σε  προσυσκευασία που αποτελείται από δύο ή  περισσότερες αυτοτελείς συσκευασίες που  κάθε μία περιέχει την ιδία ονομαστική  ποσότητα του αυτού προϊόντος , η  ονομαστική ποσότητα που περιέχεται σε  κάθε αυτοτελή συσκευασία και ο  συνολικός αριθμός των συσκευασιών αυτών .  Οι ενδείξεις αυτές δεν είναι εν τούτοις  υποχρεωτικές , όταν ο συνολικός αριθμός των  αυτοτελών συσκευασιών είναι δυνατό να  διακρίνεται καθαρά και να μετράται με  ευκολία απέξω και όταν μπορεί να  διακρίνεται απέξω τουλάχιστον μία  ένδειξη της ονομαστικής ποσότητος που  περιέχεται σε κάθε αυτοτελή συσκευασία .    - για τα προϊόντα που παρουσιάζονται σε  προσυσκευασία που αποτελείται από δύο ή  περισσότερες αυτοτελείς συσκευασίες που δεν  θεωρούνται μονάδες πωλήσεως , η συνολική  ονομαστική ποσότητα και ο ολικός  αριθμός των αυτοτελών συσκευασιών .   ε ) το όνομα ή η εμπορική επωνυμία και ήη  διεύθυνση ή η έδρα της επιχειρήσεως του  παρασκευαστή ή του συσκευαστή ή ενός πωλήτη  εγκατεστημένου στο εσωτερικό της  Κοινότητος .   2 . Μέχρις ότου τεθούν σε ισχύ οι κοινοτικές  διατάξεις σχετικά με τις μετρήσεις και την  επισήμανση του ονομαστικού βάρους ή του  ονομαστικού όγκου , εφαρμόζονται οι  σχετικές εθνικές διατάξεις .   Μέχρι τη λήξη της μεταβατικής περιόδου , κατά  τη διάρκεια της οποίας επιτρέπεται η  χρήση στην Κοινότητα των μονάδων μετρήσεως  του βρεταννικού συστήματος που αναφέρονται  στο κεφάλαιο Δ του παραρτήματος της οδηγίας  71/354/ΕΟΚ (4) , όπως τροποποιήθηκε τελευταία από  την οδηγία 76/770/ΕΟΚ (5) , η ένδειξη του  ονομαστικου βάρους ή του ονομαστικού όγκου του  περιεχομένου , εκφρασμένων σε μονάδες  μετρήσεως του διεθνούς συστήματος συνοδεύεται ,  αν το επιθυμούν η Ιρλανδία και το  Ηνωμένο Βασίλειο , για τα προϊόντα που  διατίθενται στο εμπόριο στην επικράτειά  τους , από την ένδειξη του ονομαστικού  βάρους ή του ονομαστικού όγκου του περιεχομένου  εκφρασμένων στα ισοδύναμά τους σε  μονάδες μετρήσεως του βρεττανικού συστήματος ,  βάσει των ακολούθων συντελεστών μετατροπής :   1 γραμμάριο = 0,0353 ουγγιές  ( avoirdupois )   1 χιλιοστόλιτρο = 0,0352 ογκομετρικές ουγγιές  ( fluid ounces )   1 χιλιόγραμμο = 2,205 λίβρες   1 λίτρο = 1,760 πίντες ή 0,220 γαλλονιού   3 . Κατά παρέκκλιση της παραγράφου 1 , τα  Κράτη μέλη μπορούν :   α ) να επιτρέψουν ο χαρακτηρισμός  « συμπυκνωμένο » να συνοδεύει την  ονομασία μόνο των προϊόντων που  αναφέρονται στο παράρτημα σημείο 1 υπό γ )  και ανταποκρίνονται επιπλέον στις  ακόλουθες προϋποθέσεις : η περιεκτικότητα  σε ξηρά ουσία προελεύσεως καφέ είναι ,  κατά βάρος , κατώτερη ή ίση του 55 %  και ανώτερη του 25 % και , σε σχέση με το  τελικό προϊόν , το πηλίκο της  περιεκτικότητος σε ξηρά ουσία προελεύσεως  καφέ προς την ποσότητα πράσινου καφέ που  χρησιμοποιήθηκε για την παρασκευή 0,960 του  χιλιογράμμου ξηράς ουσίας προελεύσεως καφέ ,  είναι ίσο ή ανώτερο του 1 .   β ) να απαιτήσουν για τα προϊόντα που  αναφέρονται στο παράρτημα σημείο 1 υπό β )  και γ ) , την ένδειξη :    - είτε της ελάχιστης περιεκτικότητος σε ξηρά  ουσία προελεύσεως καφέ εκφρασμένης σε  ποσοστό επί τοις εκατό του τελικού  προϊόντος ,    - είτε του βάρους του ακατέργαστου  ( πράσινου ) καφέ που χρησιμοποιήθηκε για  την παρασκευή 1 χιλιογράμμου τελικού προϊόντος  σε μορφή πάστας ή 1 λίτρου τελικού προϊόντος  σε υγρά μορφή .   γ ) να απαιτήσουν στις περιπτώσεις  ενδείξεων που προβλέπονται στην παράγραφο 1  υπό γ ) η λέξη « σάκχαρα » να  αντικατασταθεί από την απαρίθμηση ,  με τις αντίστοιχες ονομασίες τους , των  διαφόρων τύπων σακχάρων που  χρησιμοποιήθηκαν .   δ ) να διατηρήσουν τις εθνικές τους  διατάξεις που επιβάλλουν την ένδειξη :    - καταλόγου των συστατικών ,    - της επιχειρήσεως παρασκευής ή συσκευασίας  σε ότι αφορά την εθνική τους παραγωγή ,    - της χώρας καταγωγής , η ένδειξη αυτή εν  τούτοις δεν είναι δυνατό να απαιτηθεί για  προϊόντα που παρασκευάζονται στο εσωτερικό  της Κοινότητος .   4 . Με την επιφύλαξη της οδηγίας 76/211/ΕΟΚ  (6) , αν τα προϊόντα που αναφέρονται στο  παράρτημα είναι συσκευασμένα σε περιέκτες ,  των οποίων το περιεχόμενο έχει βάρος ίσο  με ή ανώτερο από 5 χιλιόγραμμα και  δεν διατίθενται στο λιανικό εμπόριο , οι  ενδείξεις που προβλέπονται στην παράγραφο 1  υπό γ ) και δ ) μπορούν να μην εμφανίζονται  παρά μόνο στα συνοδευτικά έγγραφα .   5 . Με την επιφύλαξη της οδηγίας 76/211/ΕΟΚ ,  τα Κράτη μέλη αποφεύγουν να καθορίσουν  ακριβέστερα απ’ οτι προβλέπεται στην  παράγραφο 1 τους τρόπους , σύμφωνα με τους  οποίους πρέπει να δίνονται οι  ενδείξεις που προβλέπονται στην εν λόγω  παράγραφο .   Εν τούτοις τα Κράτη μέλη μπορούν να  απαγορεύουν στην επικράτειά τους το  εμπόριο των προϊόντων που αναφέρονται  στο παράρτημα , αν οι ενδείξεις που  προβλέπονται στην παράγραφο 1 υπό α ) ,  β ) και γ ) δεν αναγράφονται στην ή στις  εθνικές ή επίσημες γλώσσες επάνω  στον περιέκτη ή την ετικέττα ή , στην  περίπτωση της παραγράφου 4 , στα συνοδευτικά  έγγραφα .   Άρθρο 7   1 . Τα Κράτη μέλη λαμβάνουν όλα τα αναγκαία  μέτρα , ώστε το εμπόριο των προϊόντων που  προβλέπονται στο άρθρο 1 και που είναι σύμφωνα  με τους ορισμούς και τους κανόνες που  προβλέπονται στην παρούσα οδηγία ,  να μην είναι δυνατό να παρεμποδίζεται από  την εφαρμογή μη εναρμονισμένων εθνικών  διατάξεων σχετικά με την σύνθεση , τα  χαρακτηριστικά παρασκευής , την συσκευασία ή την  επισήμανση αυτών μόνο των προϊόντων ή  των τροφίμων γενικά .   2 . Η παράγραφος 1 δεν εφαρμόζεται σε  μη εναρμονισμένες διατάξεις που δικαιολογούνται  από λόγους :    - προστασίας της δημόσιας υγείας ,    - καταστολής της απάτης , υπό την  προϋπόθεση ότι οι διατάξεις αυτές δεν  είναι φύσεως τέτοιας , ώστε να εμποδίζουν  την εφαρμογή των ορισμών και των κανόνων  που προβλέπονται από την παρούσα  οδηγία ,    - προστασίας της βιομηχανικής και εμπορικής  ιδιοκτησίας , των ενδείξεων προελεύσεως , των  ονομασιών προελεύσεως και καταστολής του  αθέμιτου ανταγωνισμού .   Άρθρο 8   Οι τρόποι δειγματοληψίας και οι μέθοδοι  αναλύσεως , οι αναγκαίες για τον έλεγχό της  συνθέσεως και των χαρακτηριστικών παρασκευής  των προϊόντων που προβλέπονται στην  παρούσα οδηγία καθορίζονται σύμφωνα με τη  διαδικασία που προβλέπεται στο άρθρο 9 .   Άρθρο 9   1 . Στις περιπτώσεις που γίνεται προσφυγή  στη διαδικασία του παρόντος άρθρου η Μόνιμη  Επιτροπή Τροφίμων που συστήθηκε με την  απόφαση 69/414/ΕΟΚ , στο εξής καλούμενη  « επιτροπή » , συγκαλείται από τον  πρόεδρό της είτε με πρωτοβουλία του ιδίου  είτε κατόπιν αιτήσεως του αντιπροσώπου ενός  Κράτους μέλους .   2 . Ο αντιπρόσωπος της Επιτροπης υποβάλλει  στην επιτροπή σχέδιο των μέτρων που πρέπει  να ληφθούν . Η επιτροπή εκφέρει γνώμη  σχετικά με το σχέδιο αυτό εντός  προθεσμίας που ο πρόεδρος μπορεί να  ορίσει ανάλογα με το επείγον του  κρινόμενου θέματος . Η επιτροπή αποφαίνεται  με πλειοψηφία σαράντα μιας ψήφων , οι ψήφοι  των Κρατών μελών σταθμίζονται όπως προβλέπεται στο  άρθρο 148 παράγραφος 2 της συνθήκης . Ο  πρόεδρος δεν λαμβάνει μέρος στην ψηφοφορία .   3 . α ) Η Επιτροπή θεσπίζει τα προτεινόμενα  μέτρα , εφόσον είναι σύμφωνα με τη γνώμη  της Επιτροπής .   β ) Εφόσον τα προτεινόμενα μέτρα δεν είναι  σύμφωνα με τη γνώμη της επιτροπής ή σε  περίπτωση ελλείψεως γνώμης , η Επιτροπή  υποβάλλει χωρίς καθυστέρηση στο  Συμβούλιο πρόταση σχετικά με τα  μέτρα που πρέπει να ληφθούν . Το Συμβούλιο  αποφαίνεται με ειδική πλειοψηφία .   γ ) Αν κατά τη λήξη προθεσμίας τριών μηνών που  υπολογίζεται από τη σύγκληση του Συμβουλίου ,  αυτό δεν έχει αποφανθεί , τα προταθέντα  μέτρα θεσπίζονται από την Επιτροπή .   Άρθρο 10   Το άρθρο 9 εφαρμόζεται επί χρονικό διάστημα  δέκα οκτώ μηνών που υπολογίζεται από  την ημερομηνία , κατά την οποία η  επιτροπή συνεκλήθη για πρώτη φορά , κατ’  εφαρμογή του άρθρου 9 παράγραφος 1 .   Άρθρο 11   Η παρούσα οδηγία δεν εφαρμόζεται στα  προϊόντα που προορίζονται για εξαγωγή έξω  από την Κοινότητα .   Άρθρο 12   1 . Εντός προθεσμίας ενός έτους που  υπολογίζεται από την κοινοποίηση της  παρούσας οδηγίας , τα Κράτη μέλη τροποποιούν  τη νομοθεσία τους σύμφωνα με την παρούσα  οδηγία και πληροφορούν αμέσως την  Επιτροπή περί αυτού .   Η ούτω τροποποιημένη νομοθεσία εφαρμόζεται  κατά τρόπον ώστε :    - να επιτρέπεται το εμπόριο προϊόντων  που είναι σύμφωνα με την παρούσα οδηγία ,  δύο έτη μετά την κοινοποίησή της ,    - να απαγορεύεται το εμπόριο προϊόντων  που δεν είναι σύμφωνα με την παρούσα  οδηγία , τρία έτη μετά την κοινοποίησή  της η περίοδος αυτή παρατείνεται για  την Ιρλανδία και το Ηνωμένο Βασίλειο ,  σε ό,τι αφορά το άρθρο 4 , μέχρι τη λήξη  της μεταβατικής περιόδου , κατά τη διάρκεια  της οποίας επιτρέπεται η χρήση στην  Κοινότητα των μονάδων μετρήσεως του βρεταννικού  συστήματος που αναγράφονται στο κεφάλαιο Δ  του παραρτήματος της οδηγίας 71/354/ΕΟΚ .   2 . Η παράγραφος 1 δεν εμποδίζει τα Κράτη  μέλη να απαγορεύσουν την παρασκευή  προϊόντων που δεν είναι σύμφωνα με την  παρούσα οδηγία , δύο έτη μετά την  κοινοποίησή της .   Άρθρο 13   Η παρούσα οδηγία απευθύνεται στα  Κράτη μέλη .   Έγινε στο Λουξεμβούργο , στις 27 Ίουνίου 1977 .   Για το Συμβούλιο   Ο Πρόεδρος   J. SILKIN   (1) ΕΕ αριθ. A 83 της 11 . 10 . 1973 , σ. 19 .   (2) ΕΕ αριθ. A 37 της 1 . 4 . 1974 , σ. 1 .   (3) ΕΕ αριθ. N 291 της 19 . 11 . 1969 , σ. 9 .   (4) ΕΕ αριθ. N 243 της 29 . 10 . 1971 , σ. 29 .   (5) ΕΕ αριθ. N 262 της 27 . 9 . 1976 , σ. 204 .   (6) ΕΕ άριθ. N 46 της 21 . 9 . 1976 , σ. 1 .   ΠΑΡΑΡΤΗΜΑ   ΟΝΟΜΑΣΙΕΣ ΚΑΙ ΟΡΙΣΜΟΙ ΤΩΝ ΠΡΟΪΟΝΤΩΝ   1 . Εκχυλίσματα καφέ στα οποία εφαρμόζεται  η παρούσα οδηγία :   α ) « Εκχύλισμα καφέ » ή « διαλυτό  εκχύλισμα καφέ » ή « διαλυτός καφές »  ή « στιγμαίο , καφές » :   το εκχύλισμα καφέ , σε σκόνη , σε  κόκκους , σε φυλλίδια , σε πλακίδια ή σε  άλλη στερεά μορφή , του οποίου η  περιεκτικότητα σε ξηρά ουσία προελεύσεως  καφέ είναι , κατά βάρος , ίση με ή ανώτερη  από 96 % και το οποίο λαμβάνεται από  την κατεργασία μιας ποσότητας πράσινου καφέ  ίσης κατά τη στιγμή της κατεργασίας με  τουλάχιστον 2,3 χιλιόγραμμα ανά χιλιόγραμμο  τελικού προϊόντος .   Το προϊόν αυτό δεν περιέχει συστατικά  άλλα από έκείνα που προέρχονται από  την εκχύλισή του .   β ) « Εκχύλισμα καφέ σε μορφή πάστας »   το εκχύλισμα καφέ σε μορφή πάστας ,  του οποίου η περιεκτικότητα σε ξηρά  ουσία προελεύσεως καφέ είναι κατά βάρος ,  κατώτερη από ή ίση με 85 % και ανώτερη  από ή ίση με 70 % και το οποίο λαμβάνεται  από την κατεργασία μιας ποσότητας  πράσινου καφέ , ίσης κατά τη στιγμή της  κατεργασίας με τουλάχιστον 2,3 χιλιόγραμμα  ανά 0,960 του χιλιογράμμου ξηράς ούσίας  προελεύσεως καφέ του τελικού προϊόντος .   Το προϊόν αυτό δεν περιέχει συστατικά  άλλα από εκείνα που προέρχονται από την  εκχύλισή του .   γ ) « Υγρό εκχύλισμα καφέ »   το εκχύλισμα καφέ , σε υγρή μορφή , του  οποίου η περιεκτικότητα σε ξηρά ουσία  προελεύσεως καφέ είναι , κατά βάρος ,  κατώτερη από ή ίση με 55 % και ανώτερη  από ή ίση με 15 % και το οποίο λαμβάνεται  από την κατεργασία μιας ποσότητας  πράσινου καφέ ίσης κατά τη στιγμή της  κατεργασίας με τουλάχιστον 2,3 χιλιόγραμμα  ανά 0,960 του χιλιογράμμου ζηράς ουσίας  προελεύσεως καφέ του τελικού προϊόντος .   Τούτο δεν περιέχει συστατικά , άλλα από εκείνα  που προέρχονται από την εκχύλισή του .  Εν τούτοις μπορεί να περιέχει βρώσιμα  σάκχαρα , φρυγμένα ή μη , σε αναλογία  που δεν υπερβαίνει το 12 % κατά βάρος .   2 . Εκχυλίσματα κιχωρίου , στα οποία  εφαρμόζεται η παρούσα οδηγία :   α ) « Εκχύλισμα κιχωρίου » ή « διαλυτό  κιχώριο » ή « στιγμαίο κιχώριο » :   το εκχύλισμα κιχωρίου σε σκόνη , σε  κόκκους , σε φυλλίδια , σε πλακίδια ή σε  άλλη στερεά μορφή , του οποίου η  περιεκτικότητα σε ξηρά ουσία προελεύσεως  κιχωρίου είναι ίση με ή ανώτερη από 96 % ,  κατά βάρος .   Δεν περιέχει συστατικά , άλλα από εκείνα  που προέρχονται από την εκχύλισή του .  Οι ύλες που δεν προέρχονται από κιχώριο  δεν επιτρέπεται να υπερβαίνουν το 1 % .   β ) « Εκχύλισμα κιχωρίου σε μορφή  πάστας »   το εκχύλισμα κιχωρίου σε μορφή πάστας ,  του οποίου η περιεκτικότητα σε ξηρά  ουσία προελεύσεως κιχωρίου είναι , κατά  βάρος , κατώτερη από ή ίση με 85 %  και ανώτερη από ή ίση με 70 % .   Τούτο δεν περιέχει συστατικά , άλλα από  εκείνα που προέρχονται από την  εκχύλισή του . Οι ύλες που δεν  προέρχονται από κιχώριο δεν επιτρέπεται  να υπερβαίνουν το 1 % .   γ ) « Υγρό εκχύλισμα κιχωρίου »   το εκχύλισμα κιχωρίου σε υγρή μορφή ,  του οποίου η περιεκτικότητα σε ξηρά  διαλυτή ουσία προελεύσεως κιχωρίου είναι ,  κατά βάρος , κατώτερη από 50 % και  ανώτερη από ή ίση με 16 % .   Τούτο δεν περιέχει συστατικά άλλα εκτός  από εκείνα που προέρχονται από την  εκχύλισή του . Εν τούτοις επιτρέπεται  να περιέχει σάκχαρα σε αναλογία που  δεν υπερβαίνει το 25 % κατά βάρος .


Avis juridique important

|

32000L0018

Οδηγία 2000/18/ΕΚ του Ευρωπαϊκού Κοινοβουλίου και του Συμβουλίου, της 17ης Απριλίου 2000, για τις ελάχιστες απαιτήσεις που εφαρμόζονται στις εξετάσεις των υποψήφιων συμβούλων ασφαλείας για την οδική, τη σιδηροδρομική και την πλωτή μεταφορά επικίνδυνων εμπορευμάτων

Επίσημη Εφημερίδα αριθ. L 118 της 19/05/2000 σ. 0041 - 0043

Οδηγία 2000/18/ΕΚ του Ευρωπαϊκού Κοινοβουλίου και του Συμβουλίουτης 17ης Απριλίου 2000για τις ελάχιστες απαιτήσεις που εφαρμόζονται στις εξετάσεις των υποψήφιων συμβούλων ασφαλείας για την οδική, τη σιδηροδρομική και την πλωτή μεταφορά επικίνδυνων εμπορευμάτωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 στοιχείο γ),την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Μετά από διαβούλευση με την Επιτροπή των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Η βελτίωση της ασφάλειας των μεταφορών και η προστασία του περιβάλλοντος, ειδικότερα στον τομέα των οδικών, σιδηροδρομικών και πλωτών μεταφορών επικίνδυνων εμπορευμάτων, είναι θέματα εξαιρετικής σημασίας, και ο ανθρώπινος παράγων είναι σημαντικός για την ασφαλή λειτουργία αυτών των μεταφορών.(2) Βάσει της οδηγίας 96/35/ΕΚ του Συμβουλίου, της 3ης Ιουνίου 1996, σχετικά με το διορισμό και την επαγγελματική κατάρτιση συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων(4), οι επιχειρήσεις των οποίων οι δραστηριότητες περιλαμβάνουν μεταφορές επικίνδυνων εμπορευμάτων, καθώς και εργασίες φορτοεκφόρτωσης που συνδέονται με τέτοιου είδους μεταφορές, υποχρεούνται να διορίζουν έναν ή περισσότερους συμβούλους ασφαλείας. Η εν λόγω οδηγία δεν περιέχει αναλυτικές διατάξεις με στόχο την εναρμόνιση των όρων εξέτασης των συμβούλων ασφαλείας ούτε διατάξεις σχετικές με τους εξεταστικούς οργανισμούς.(3) Είναι σκόπιμο να θεσπισθεί από τα κράτη μέλη ένα στοιχειώδες κοινό πλαίσιο για τις εξετάσεις των συμβούλων ασφαλείας, καθώς και τις προϋποθέσεις που πρέπει να πληρούνται από τους εξεταστικούς οργανισμούς προκειμένου να εξασφαλισθεί ένα ορισμένο επίπεδο ποιότητας και να διευκολυνθεί η αμοιβαία αναγνώριση των πιστοποιητικών ΕΚ επαγγελματικής κατάρτισης των συμβούλων ασφαλείας.(4) Οι εξετάσεις των συμβούλων ασφαλείας περιλαμβάνουν τουλάχιστον μια γραπτή δοκιμασία αποτελούμενη από ερωτήσεις που καλύπτουν τουλάχιστον τα θέματα τα οποία ορίζονται στον κατάλογο του παραρτήματος ΙΙ της οδηγίας 96/35/ΕΚ, καθώς και μια ανάλυση συγκεκριμένης περίπτωσης που να παρέχει στους υποψηφίους τη δυνατότητα να αποδείξουν ότι μπορούν να εκπληρώσουν καθήκοντα συμβούλου ασφαλείας.(5) Τα κράτη μέλη δύνανται να ορίσουν ότι οι υποψήφιοι οι οποίοι προτίθενται να εργασθούν για επιχειρήσεις επιφορτισμένες μόνον με τη μεταφορά ορισμένων επικίνδυνων εμπορευμάτων, εξετάζονται μόνο στα θέματα που έχουν σχέση με τη δραστηριότητά τους. Στην περίπτωση αυτή, το πιστοποιητικό ΕΚ πρέπει να αναγράφει ρητώς τα όρια ισχύος του.(6) Οι εξετάσεις που διοργανώνονται από τους εξεταστικούς οργανισμούς τελούν υπό την έγκριση των αρμόδιων αρχών των κρατών μελών. Τα κράτη μέλη καθορίζουν τα κριτήρια που εφαρμόζονται στους εξεταστικούς οργανισμούς προκειμένου να κατοχυρωθεί υψηλή ποιότητα υπηρεσιών. Οι εξεταστικοί οργανισμοί οφείλουν να είναι τεχνικώς ικανοί, αξιόπιστοι και ανεξάρτητοι.(7) Τα κράτη μέλη θα πρέπει να αλληλοεπικουρούνται κατά την εφαρμογή της παρούσας οδηγίας,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:ΚΕΦΑΛΑΙΟ ΙΠεδίο εφαρμογής και ορισμοίΆρθρο 11. Η παρούσα οδηγία καθορίζει τις ελάχιστες απαιτήσεις που εφαρμόζονται στις εξετάσεις προς απόκτηση του πιστοποιητικού ΕΚ επαγγελματικής κατάρτισης των συμβούλων ασφαλείας για τη μεταφορά επικίνδυνων εμπορευμάτων, το οποίο προβλέπεται στην οδηγία 96/35/ΕΚ.2. Τα κράτη μέλη λαμβάνουν τα απαιτούμενα μέτρα προκειμένου να εξασφαλίσουν ότι οι σύμβουλοι ασφαλείας για την μεταφορά επικίνδυνων εμπορευμάτων εξετάζονται σύμφωνα με αυτές τις ελάχιστες απαιτήσεις.Άρθρο 2Για τους σκοπούς της παρούσας οδηγίας, νοείται ως:α) "σύμβουλος ασφαλείας για τη μεταφορά επικίνδυνων εμπορευμάτων", εφεξής "σύμβουλος", παν πρόσωπο το οποίο ορίζεται στο άρθρο 2 στοιχείο β) της οδηγίας 96/35/ΕΚ·β) "επικίνδυνα εμπορεύματατα", τα εμπορεύματα τα οποία ορίζονται στο άρθρο 2 της οδηγίας 94/55/ΕΚ(5) και στο άρθρο 2 της οδηγίας 96/49/ΕΚ(6)·γ) "επιχείρηση", οι επιχειρήσεις που αναφέρονται στο άρθρο 2 στοιχείο α) της οδηγίας 96/35/ΕΚ·δ) "εξετάσεις", οι εξετάσεις οι οποίες προβλέπονται στο άρθρο 5 παράγραφος 2 της οδηγίας 96/35/ΕΚ·ε) "εξεταστικός οργανισμός", παν όργανο το οποίο ορίζεται από τις αρμόδιες αρχές των κρατών μελών για να διενεργήσει τις εξετάσεις·στ) "πιστοποιητικό ΕΚ", το πιστοποιητικό το οποίο καταρτίζεται σύμφωνα με το υπόδειγμα που παρατίθεται στο παράρτημα ΙΙΙ της οδηγίας 96/35/ΕΚ.ΚΕΦΑΛΑΙΟ ΙΙΕξετάσειςΆρθρο 31. Η αρμόδια αρχή ή ο εξεταστικός οργανισμός διοργανώνουν γραπτές υποχρεωτικές εξετάσεις, τις οποίες δύνανται να συμπληρώνουν με προφορικές εξετάσεις προκειμένου να εξακριβώσουν εάν οι υποψήφιοι διαθέτουν το απαιτούμενο επίπεδο γνώσεων για να ασκήσουν τα καθήκοντα συμβούλου, ώστε να τους χορηγηθεί πιστοποιητικό ΕΚ.2. Οι υποχρεωτικές εξετάσεις συνίστανται σε γραπτή δοκιμασία προσαρμοσμένη στο είδος ή τα είδη μεταφορών για τα οποία χορηγείται το πιστοποιητικό.3. α) Στον υποψήφιο υποβάλλεται ερωτηματολόγιο αποτελούμενο τουλάχιστον από είκοσι ερωτήσεις ανάπτυξης που αφορούν, σύμφωνα με το άρθρο 5 παράγραφος 4 της οδηγίας 96/35/ΕΚ, τουλάχιστον τα θέματα που ορίζονται στον κατάλογο του παραρτήματος ΙΙ της εν λόγω οδηγίας. Ωστόσο, είναι δυνατή η χρήση ερωτήσεων πολλαπλών επιλογών. Σ' αυτή την περίπτωση, δύο ερωτήσεις πολλαπλών επιλογών υπολογίζονται ως μία ερώτηση ανάπτυξης.Μεταξύ των θεμάτων αυτών, ιδιαίτερη προσοχή, κατάλληλη για το συγκεκριμένο είδος μεταφοράς, πρέπει να δίδεται στα ακόλουθα σημεία:- γενικά μέτρα πρόληψης και ασφάλειας,- ταξινόμηση των επικίνδυνων εμπορευμάτων,- γενικοί όροι συσκευασίας, συμπεριλαμβανομένων των δεξαμενών, των εμπορευματοκιβωτίων-δεξαμενών και των συρμών-δεξαμενών,- ενδείξεις και ετικέτες κινδύνου,- ενδείξεις στο έγγραφο μεταφοράς,- χειρισμός και στοιβασία,- επαγγελματική κατάρτιση του πληρώματος,- έγγραφα πορείας και πιστοποιητικά μεταφοράς,- οδηγίες ασφαλείας,- προϋποθέσεις σχετικά με το υλικό μεταφοράς.β) Οι υποψήφιοι πραγματοποιούν ανάλυση συγκεκριμένης περίπτωσης σχετικής με το παράρτημα Ι της οδηγίας 96/35/ΕΚ, προκειμένου να αποδείξουν ότι διαθέτουν τις απαιτούμενες γνώσεις και ικανότητες για την εκπλήρωση των καθηκόντων του συμβούλου.γ) Τα κράτη μέλη δύνανται να ορίσουν ότι οι υποψήφιοι οι οποίοι προτίθενται να εργασθούν για επιχειρήσεις εξειδικευμένες στη μεταφορά συγκεκριμένων κατηγοριών επικίνδυνων εμπορευμάτων θα εξετάζονται μόνον, σύμφωνα με το παράρτημα ΙΙ της οδηγίας 96/35/ΕΚ, στα θέματα που συνδέονται με τη δραστηριότητά τους.Τέτοιες κατηγορίες εμπορευμάτων είναι οι ακόλουθες:- κλάση 1 (εκρηκτικά),- κλάση 2 (αέρια),- κλάση 7 (ραδιενεργό υλικό),- κλάσεις 3, 4.1, 4.2, 4.3, 5.1, 5.2, 6.1, 6.2, 8 και 9 (στερεά και υγρά) και- αριθ. ONU 1202, 1203, 1223 (πετρελαιοειδή).Ο τίτλος του πιστοποιητικού ΕΚ πρέπει να αναγράφει ρητώς ότι ισχύει μόνον για κατηγορίες επικίνδυνων εμπορευμάτων που αναφέρονται στο παρόν σημείο, και επί των οποίων έχει εξετασθεί ο σύμβουλος, κατά τους όρους των στοιχείων α) και β).4. Η αρμόδια αρχή ή ο εξεταστικός οργανισμός καταρτίζουν σταδιακώς ένα κατάλογο των ερωτήσεων που έχουν τεθεί στις εξετάσεις.ΚΕΦΑΛΑΙΟ ΙΙΙΚριτήρια επιλογής των εξεταστικών οργανισμώνΆρθρο 41. Εάν τα κράτη μέλη δεν αναλαμβάνουν απευθείας την διοργάνωση των εξετάσεων, ορίζουν τους εξεταστικούς οργανισμούς βάσει των ακόλουθων κριτηρίων:α) αρμοδιότητα του εξεταστικού οργανισμού·β) συγκεκριμένοι τρόποι διεξαγωγής των εξετάσεων τους οποίους προτείνει ο εξεταστικός οργανισμός·γ) μέτρα που λαμβάνονται προς κατοχύρωση του αμερόληπτου των εξετάσεων καιδ) ανεξαρτησία του οργανισμού από παν φυσικό ή νομικό πρόσωπο το οποίο απασχολεί συμβούλους.2. Ο εγκρινόμενος εξεταστικός οργανισμός ορίζεται εγγράφως. Η έγκριση δυνατόν να έχει περιορισμένη χρονική ισχύ.Άρθρο 5Τα κράτη μέλη αλληλοβοηθούνται στην εφαρμογή της παρούσας οδηγίας.Κάθε κράτος μέλος διαβιβάζει σε τακτικά διαστήματα στην Επιτροπή τον κατάλογο των ερωτήσεων που αναφέρεται στο άρθρο 3 παράγραφος 4. Η Επιτροπή ενημερώνει, σχετικώς, τα λοιπά κράτη μέλη.ΚΕΦΑΛΑΙΟ IVΤελικές διατάξειςΆρθρο 61. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας τριών μηνών από την έναρξη ισχύος της. Πληροφορούν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.2. Τα κράτη μέλη ανακοινώνουν στην Επιτροπή τα κείμενα των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 7Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 8Η παρούσα οδηγία απευθύνεται στα κράτη μέλη.Λουξεμβούργο, 17 Απριλίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςL. Capoulas Santos(1) ΕΕ C 148 της 14.5.1998, σ. 21 καιΕΕ C 52 της 23.2.1999, σ. 16.(2) ΕΕ C 407 της 28.12.1998, σ. 118.(3) Γνώμη του Ευρωπαϊκού Κοινοβουλίου της 20ής Οκτωβρίου 1998 (ΕΕ C 341 της 9.11.1998, σ. 29) η οποία επιβεβαιώθηκε στις 16 Σεπτεμβρίου 1999, κοινή θέση του Συμβουλίου της 29ης Μαρτίου 1999 (ΕΕ C 36 της 8.2.2000, σ. 1) και απόφαση του Ευρωπαϊκού Κοινοβουλίου της 18ης Ιανουαρίου 2000 (δεν έχει ακόμα δημοσιευθεί στην Επίσημη Εφημερίδα). Απόφαση του Συμβουλίου της 28ης Μαρτίου 2000.(4) ΕΕ L 145 της 19.6.1996, σ. 10.(5) Οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (ΕΕ L 319 της 12.12.1994, σ. 7)· οδηγία όπως τροποποιήθηκε από την οδηγία 96/86/ΕΚ της Επιτροπής (ΕΕ L 335 της 24.12.1996, σ. 43 και ΕΕ L 251 της 15.9.1997, σ. 1 ).(6) Οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (ΕΕ L 235 της 17.9.1996, σ. 25)· οδηγία όπως τροποποιήθηκε από την οδηγία 96/87/ΕΚ της Επιτροπής (ΕΕ L 335 της 24.12.1996, σ. 45).


Avis juridique important

|

31993L0066

Οδηγία 93/66/ΕΟΚ του Συμβουλίου της 19ης Ιουλίου 1993 για την τροποποίηση της οδηγίας 81/645/ΕΟΚ περί του κοινοτικού καταλόγου των μειονεκτικών περιοχών κατά την έννοια της οδηγίας 75/268/ΕΟΚ (Ελλάς)

Επίσημη Εφημερίδα αριθ. L 184 της 27/07/1993 σ. 0036 - 0041

ΟΔΗΓΙΑ 93/66/ΕΟΚ ΤΟΥ ΣΥΜΒΟΥΛΙΟΥ της 19ης Ιουλίου 1993 για την τροποποίηση της οδηγίας 81/645/ΕΟΚ περί του κοινοτικού καταλόγου των μειονεκτικών περιοχών κατά την έννοια της οδηγίας 75/268/ΕΟΚ (Ελλάς)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 2 την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι η οδηγία 81/645/ΕΟΚ (4) καθορίζει ποιες είναι οι περιοχές στην Ελλάδα που αναφέρονται στον κοινοτικό πίνακα των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ- ότι η ελληνική κυβέρνηση ζήτησε, σύμφωνα με το άρθρο 2 παράγραφος 2 της οδηγίας 75/268/ΕΟΚ, να τροποποιηθεί ο κοινοτικός πίνακας των μειονεκτικών περιοχών που αναφέρονται στο παράρτημα της οδηγίας 81/645/ΕΟΚ- ότι οι νέες περιοχές που θα αναφέρονται στον εν λόγω πίνακα πληρούν τα κριτήρια και τα αριθμητικά στοιχεία που εφαρμόζονται δυνάμει της οδηγίας 85/148/ΕΟΚ (5), για τον καθορισμό των σχετικών περιοχών κατά την έννοια του άρθρου 3 παράγραφοι 3, 4 και 5  της οδηγίας 75/268/ΕΟΚ- ότι, όσον αφορά τις περιοχές που επηρεάζονται από ειδικά μειονεκτήματα, που αναφέρονται στο άρθρο 3 παράγραφος 5 της οδηγίας 75/268/ΕΟΚ, ταξινομήθηκαν ως νέες συνοριακές περιοχές κατά την έννοια της οδηγίας 81/645/ΕΟΚ, γεγονός το οποίο απαιτεί να  επαναταξινομηθούν ως περιοχές κατά την έννοια του άρθρου 3 παράγραφος 5 ορισμένες περιοχές που έχουν ήδη ταξινομηθεί κατά την έννοια του άρθρου 3 παράγραφος 4, προκειμένου να συσταθούν ομοιογενείς συνοριακές γεωργικές ζώνες- ότι η συνολική έκταση των περιοχών αυτών δεν υπερβαίνει το 4 % της έκτασης του συγκεκριμένου κράτους μέλους- ότι η τροποποίηση που ζητάει η ελληνική κυβέρνηση αντιπροσωπεύει το 2,5 % της αξιοποιούμενης γεωργικής έκτασης της Ελλάδας- ότι, κατόπιν του αιτήματος αυτού, η τροποποίηση της οδηγίας 81/645/ΕΟΚ συνεπάγεται αύξηση που αντιπροσωπεύει πλέον του 1,5 % της  αξιοποιούμενης γεωργικής έκτασης της Ελλάδας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Ο πίνακας των μειονεκτικών περιοχών στην Ελλάδα που περιλαμβάνεται στο παράρτημα της οδηγίας 81/645/ΕΟΚ συμπληρώνεται και τροποποιείται από τον πίνακα που περιλαμβάνεται στο παράρτημα της παρούσας οδηγίας.  Άρθρο 2  Η παρούσα οδηγία απευθύνεται στην Ελληνική Δημοκρατία.  Βρυξέλλες, 19 Ιουλίου 1993.  Για το Συμβούλιο Ο Πρόεδρος A. BOURGEOIS (1) ΕΕ αριθ. L 128 της 19. 5. 1975, σ. 1. Οδηγία όπως τροποποιήθηκε τελευταία από τον κανονισμό (ΕΟΚ) αριθ. 797/85 (ΕΕ αριθ. L 93 της 30. 3. 1985, σ. 1).  (2) ΕΕ αριθ. C 136 της 15. 5. 1993, σ. 6.  (3) Γνώμη που διατυπώθηκε στις 25 Ιουνίου 1993 (δεν έχει ακόμη δημοσιευθεί στην Επίσημη Εφημερίδα).  (4) ΕΕ αριθ. L 238 της 24. 8. 1981, σ. 1. Οδηγία όπως τροποποιήθηκε από την οδηγία 85/148/ΕΟΚ (ΕΕ αριθ. L 56 της 25. 2. 1985, σ. 1).  (5) ΕΕ αριθ. L 56 της 25. 2. 1985, σ. 1.    ANEXO - BILAG - ANLAGE - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO   Μειονεκτικές περιοχές κατά την έννοια του άρθρου 3 παράγραφος 3 της οδηγίας 75/268/ΕΟΚ    /* ΠΙΝΑΚΕΣ: δείτε Ε.Ε. */ Μειονεκτικές περιοχές κατά την έννοια του άρθρου 3 παράγραφος 4 της οδηγίας 75/268/ΕΟΚ    /* ΠΙΝΑΚΕΣ: δείτε Ε.Ε. */ Μειονεκτικές περιοχές κατά την έννοια του άρθρου 3 παράγραφος 5 της οδηγίας 75/268/ΕΟΚ    /* ΠΙΝΑΚΕΣ: δείτε Ε.Ε. */ Πίνακας Δήμων/Κοινοτήτων για επαναταξινόμηση από 3.4 σε 3.5    /* ΠΙΝΑΚΕΣ: δείτε Ε.Ε. */